Élet az önként választott Kamarában fogorvos szemmel
Év elején egységesen állt ki a Magyar Orvosi Kamara egy élhetőbb egészségügyért.  A háziorvosok határoztt tiltakozó akcióban vettek részt. , A kormány tárgyalás helyett megszüntette a kötelező kamarai tagságot. Ennek ellenére – vagy éppen ezért – 34.000 orvos megerősítette tagságát.. Köszönjük és egyben biztosítjuk a tagság fogorvosi részét is, hogy megéri tagnak maradni!
2023 április 1-jével a kormány megszüntette a kötelező kamarai tagságot a magyar orvosok részére. Történt már ilyen, 2006-ban az egységes kamarai törvény megalkotásakor Molnár Lajos akkori minister gondolta úgy, hogy az ellenérdekelt lobbykat – azaz a kamarákat – meg kell gyengítenie ahhoz, hogy refrormját véghez tudja vinni. Ő nem volt ennyire elfogult, az összes egészségügyi kamaránál megszűnt a kötelező tagság. Most csak a Magyar Orvosi Kamaráé. Akkor 4 hónapjuk volt a kamaráknak meggyőzni a tagságot arról, hogy maradjanak tagok, most az orvosi kamara 4 hetet kapott. 
Molnár Lajos a biztosítási rendszert is privatizálta volna. Most ennek a szöges ellentetjét látjuk, a teljes centralizációt.  Molnár Lajos belebukott a nevéhez kapcsolódó reformba.
4 hét alatt a  tagság túlnyomó többsége választotta önként, hogy tagja marad. az érdekképviseleti csoportunknak. Mi a Kamara érdekképviselői igyekszünk minden erőnkkel ezt a a bizalmat meghálálni és egy olyan Orvosi Kamarát működtetni, amely még jobban figyelembe veszi a tagság érdekeit és a tagok érdekében cselekszik.
Mondható, hogy a kötlező tagság egyfajta állami támogatása a kamaráknak. Most a MOK “állami támogatása megszűnt”, mert azt mondta a vezetőnek, amit talán nem szokás: rossz irányba mennek a dolgok.
Miért? Azért mert a túlzott centralizáció, a kézivezérlés a rendszer alkalmazkodó képességét rontja, a benne szereplők nem egy keretrendszeren belül hozhatnak szabadon döntéseket, hanem egy szűk folyosón kénytelenek egy irányba menetelni.  
Jó példa erre az, hogy a magánorvosoknak nem csábító szerződési lehetőséget kínáltak fel a közfinanszírozott ellátáshoz való csatlakozáshoz, hanem előírták volna nekik kötlezeően a részvételt “továbbképzéskent”. Az orvos nem dönthetett volna, hogy választja-e vagy sem, hanem rá lett volna szorítva.
Miért jó tagnak lenni?

Áprilistól A kamarai tagság nem csupán egy tagsági kártyát vagy egy logót jelent,. A tagság bizalmat előlegezett meg, és ezt meg is kell tartania a Kamarának. 

A szalmai programok szempontjából a nagy, egységes szakmacsoportok, így a fogorvosok a diplomások és a háziorvosok előnyben vannak, hiszen egységes továbbképzések szervezhetők, amelyek sok kolléga számára elérhetőek. Az Orvosi Kamara aktívan segített eddig is különböző programok szervezésében és továbbképzések lebonyolításában, amelyek nélkülözhetetlenek a fogorvosok szakmai fejlődése szempontjából. Számos tervünk van ezen a területen, ugyanakkor már jelenleg is rendelkezésre áll a MOK Akadémia, amelyet minden évben megrendezünk a szakma iránt érdeklődő kollégák számára, 
A továbbképzéseke mellett Kamara jogi segítséget nyújt a tagok számára. Akinek az egészségügyi jog útvesztőjében kérdése van, vagy az önkormányzattal / NEAK-al kötött szerződésével kapcsolatban vita merül fel, a MOK jogi csapata áll a rendelkezésére. Megemlítendő, hogy a kamarai álláshely jegyzékbevételének lehetőségét fogorvos vehette igénybe először. Ez a MOK Alapszabályában régóta benne lévő lehetőség a – leggyakrabban praxisból – inkorrekt módon eltávolított orvosok védelmét hivatott biztosítani. Egyrészt amíg az orvos perel másik orvos nem foglalhatja el véglegesen a körzetet csak helyettesítéssel, másrészt ez az önkormányzat felé is egyfajta nyomás, hogy ne történjen meg körzetek átjátszása.
A kötelező “továbbképzés” tervének elhalasztásában a magánfogorvosoknak valószínűleg akaratlanul is szerepük volt. Valószínűleg elfelejtették, a jogalkotók, hogy a fogorvosok többsége szakorvos, és annyi “képzőhely” talán nincs, mint amennyire “szükségük” lett volna. Ez sajnos mutatja, hogy az egészségügyi jogalkotás átgondolatlanná vált. Másik példa, hogy a kötelető MOK tagság eltörlése mellett néhány jogszabály összehangolása elmaradt, így például a kollegiális vezetők kötelező MOK tagsága valamint a működési engedélyek tagsághoz kötése még jelen cikk írásaklor is benne van a megfelelő jogszabályban.   
A MOK továbbra is elkötelezetten vallja, hogy ki kell állni a magyar orvosok érdekeiért, így a magyar egészségüggyel kapcsolatos jogszabályok változásával kapcsolatban továbbra is el fogja mondani a váéleményét.. Még erős ellenszélben is igyekszik biztosítani fogja tagjai számára a megfelelő érdekképviseletet. Ugyanakkor ki kell emelnünk azt, hogy a Kamara ereje egészen pontosan akkora, mint tagjainak összetartása. 
A Kamara a változások fényében kiemelten fokozott fontosnak tartja figyelmet szentel annak, hogy a megmaradt tagság véleményét is kikérje és elvárásait jobban megismerje a jövő Kamarájának alakításával kapcsolatban. Ennek érdekében kérdőívet küldtünk ki április végén a tagság részére, amelyet május 1. napjáig több mint 8 000-en töltöttek ki. 
A régi új probléma: a közfinanszírozás alakulása
Év végén még a fő gondolataink között szerepet, hogy a közfinanszírozott alapellátók finanszírozását, így a fogorvosok finanszírozását is az emelkedő inflációval kapcsolatban kompenzálni tudjuk. Terveink és benyújtott javaslataink közt szerepelt a rezsitámogatás emelése és a szolgáltatók kompenzálásának lehetősége.
Ötleteinket és javaslatainkat mint ismert, ezt az egészségügyi kormányzat nem vette figyelembe. Dr. Takács Péter egészségügyi államtitkár A kassza emelése helyett átalakította a rendszert: a Területi Ellátási Kötelezettséggel (TEK) rendelkező körzetek bázisfinanszírozását és átcsoportosította a TEK körzeteknek bevezett indikátor kasszába valamint a teljesítmény kasszába. Meglátásunk szerint először a praxisközösségi rendszerből önhibájukon kimaradt kollégák helyzetét kelllett volna rendezni. Az indikátorrendszer hatása minimum kétesnek nevezhető, inkább az eltitkolások és a kódpörgetés irányába mutat. 
Új probléma: az etikai eljárások sem maradtak a Kamaránál
2006-ban Molnár Lajos az etikai vizsgálatokat kamarai tagok esetén a kamarára bízta. Most nem ez történt, az etika teljes mértékben átkerült az ETT-hez. A MOK maximum fegyelmi eljárást folytathat le tagjai ellen, és aki méltatlanná válik – azt mint minden nem kötelező tagságú szervezet – kizárhatja a soraiból.

Összességében az egészségügy átalakítása egy hatalmas jelentőséggel bíró projekt, amely nagy hatással lesz a magyar társadalom jövőjére hosszú évekig. Az átalakítás azonban nem hajtható végre a társadalom és a szakma bevonása és egyetértése nélkül, gyorsított ütemben, olyan törvények és rendeletek alapján, amelyek nem megfelelően előkészítettek, és átgondoltak. A szakdolgozók béremelése alapvető feltétele lenne annak, hogy az egészségügy működőképes legyen. Nélkülük nem lehet megfelelő ellátást biztosítani. A fennmaradó forráshiány, az növekvő munkaerőhiány és az átalakulásból adódó bizonytalanság és kétségek együttesen tovább rombolják nem csak a köz, hanem  a magánellátást is, és csökkentik a betegbiztonságot is.

